ಸಾನ್ಯ ಬೆಸ್ಟ್ ಫ್ರೆಂಡ್‌ಗಿಂತ ಮೇಲೆ – ಮದುವೆ ಬಗ್ಗೆ ಬಾಯ್ಬಿಟ್ಟ ರೂಪೇಶ್ ಶೆಟ್ಟಿ

ಬಿಗ್ ಬಾಸ್ ಮನೆಯಲ್ಲಿ ಲವ್ ಬರ್ಡ್ಸ್ ಆಗಿ ಹೈಲೈಟ್ ಆಗಿರುವ ಸಾನ್ಯ ಅಯ್ಯರ್ ಮತ್ತು ರೂಪೇಶ್ ಶೆಟ್ಟಿ ಇದೀಗ ಮತ್ತೆ ಸುದ್ದಿಯಲ್ಲಿದ್ದಾರೆ. ಎಲಿಮಿನೇಷನ್ ನಂತರವೂ ದೊಡ್ಮನೆಯಲ್ಲಿ ಸಾನ್ಯ ಟಾಕ್ ಆಗಿದ್ದಾರೆ. ಇದೀಗ ಸಂಬರ್ಗಿ ರೂಪೇಶ್‌ಗೆ ನೇರವಾಗಿ ಪ್ರಶ್ನೆಯೊಂದನ್ನ ಕೇಳಿದ್ದಾರೆ. ಮುಂದಿನ ಮೂರು ವರ್ಷಗಳಲ್ಲಿ ಸಾನ್ಯನ ಮದುವೆಯಾಗುವ ಪ್ರಪೋಸಲ್ ಬಂದರೆ ಏನು ಮಾಡ್ತೀರಾ ಎಂದು ಕೇಳಿದ್ದಾರೆ.

ದೊಡ್ಮನೆಯ ಪ್ರೇಮ ಪಕ್ಷಿಗಳು ಸಾನ್ಯ, ರೂಪೇಶ್ ದೂರ ದೂರ ಆಗಿದ್ದಾರೆ. ಸಾನ್ಯ ಎಲಿಮಿನೇಷನ್‌ನಿಂದ ರೂಪೇಶ್ ಶೆಟ್ಟಿ ಕಣ್ಣೀರಿಟ್ಟಿದ್ದಾರೆ. ಸಾನ್ಯ ಜೊತೆಗಿನ ಬಾಂಧವ್ಯ ನೋಡಿರುವ ಪ್ರಶಾಂತ್ ಸಂಬರ್ಗಿ ರೂಪೇಶ್‌ಗೆ, ಖಾಸಗಿ ಪ್ರಶ್ನೆಯೊಂದನ್ನ ಕೇಳಿದ್ದಾರೆ. ನಿಮ್ಮ ಫ್ಯಾಮಿಲಿಯವರು ಬಂದು, ನೀವಿಬ್ಬರು ಒಳ್ಳೆಯ ಜೋಡಿ, ನಿನಗೂ ಒಳ್ಳೆಯ ಜೋಡಿ ಅನಿಸಿದ್ದರೆ, ನೀವು ಸಾನ್ಯನ ಮುಂದಿನ 3 ವರ್ಷಗಳಲ್ಲಿ ಮದುವೆಯಾಗುವ ಸಾಧ್ಯತೆ ಇದ್ಯಾ ಎಂದು ರೂಪೇಶ್‌ಗೆ ನೇರವಾಗಿ ಸಂಬರ್ಗಿ ಕೇಳಿದ್ದಾರೆ. ಇದನ್ನೂ ಓದಿ:ಸ್ಟಾರ್ ಮಕ್ಕಳ ನೆಪೋಟಿಸಂ ಬಗ್ಗೆ ಶ್ರುತಿ ಹಾಸನ್ ಸ್ಪಷ್ಟನೆ

ನಿಮ್ಮ ಕುಟುಂಬದವರು, ನೀವಿಬ್ಬರು ಒಳ್ಳೆಯ ಜೋಡಿ ಎಂದ್ಹೇಳಿ, ನೀವು ಸಾನ್ಯನ ಮುಂದಿನ 3 ವರ್ಷಗಳಲ್ಲಿ ಮದುವೆಯಾಗುವ ಸಾಧ್ಯತೆ ಇದ್ಯಾ ಎಂದು ರೂಪೇಶ್‌ಗೆ ನೇರವಾಗಿ ಸಂಬರ್ಗಿ ಕೇಳಿದಾಗ, ಅಷ್ಟೇಲ್ಲಾ ಯಾರು ಥಿಂಕ್ ಮಾಡುತ್ತಾರೆ ಈಗೆಲ್ಲಾ ನಾನು ಯೋಚನೆ ಮಾಡಿಲ್ಲ ಎಂದು ರೂಪೇಶ್ ಹೇಳುತ್ತಾರೆ. ಆಗ ರಾಜಣ್ಣ ಕೂಡ ನೇರವಾಗಿ ಹೇಳಿ ಎಂದು ಶೆಟ್ರಿಗೆ ಕೇಳುತ್ತಾರೆ. ಸಾನ್ಯ ನಿಮ್ಮನ್ನ ಜೀವನ ಸಂಗಾತಿಯಾಗಿ ಕಾಣುವ ದೃಷ್ಟಿಕೋನ ಇದ್ಯಾ ಎಂದಿದ್ದಾರೆ. ಈ ಬಗ್ಗೆ ನಾನು ಯೋಚನೆ ಮಾಡಿಲ್ಲ ಆದರೆ, ಪ್ರಪೋಸಲ್ ಬಂದ್ರೆ ನೋ ಅಂತಾ ಹೇಳಲ್ಲ. ಸಾನ್ಯ ಬೆಸ್ಟ್ ಫ್ರೆಂಡ್‌ಗಿಂತ ಮೇಲೆನೇ ಎಂದು ರೂಪೇಶ್ ಶೆಟ್ಟಿ ಹೇಳಿದ್ದಾರೆ.

ಇನ್ನೂ ಸಾನ್ಯ ಅಯ್ಯರ್ ವೈರ್ಲ್ಡ್ ಕಾರ್ಡ್ ಎಂಟ್ರಿಯ ಮೂಲಕ ಬಿಗ್ ಬಾಸ್ ಮನೆಗೆ ಮತ್ತೆ ಬರಲಿದ್ದಾರೆ ಎಂಬ ಮಾತು ಕೇಳಿ ಬರುತ್ತಿದೆ. ಒಂದು ವೇಳೆ ಬಂದಲ್ಲಿ ಸಾಕಷ್ಟು ರೋಚಕ ತಿರುವುಗಳನ್ನು ಪಡೆಯುತ್ತಿದೆ.

Live Tv
[brid partner=56869869 player=32851 video=960834 autoplay=true]